CELEX: 52004PC0426
Language: mt
Date: 2004-06-15
Title: Proposta għal deċiżjoni tal-Kunsill dwar il-pożizzjoni tal-Komunità fi ħdan il-Kunsill ta’ Assoċjazzjoni dwar it-twettiq ta’ l-Artikolu 84 tal-Ftehim Ewro-Mediterranju li jwaqqaf assoċjazzjoni bejn il-Komunitajiet Ewropej u l-Istati Membri tagħhom minn naħa u r-Renju tal-Marokk mill-oħra

KUMMISSJONI TAL-KOMUNITAJIET EWROPEJ

                                                        Brussel 15.6.2004
                                                        KUMM(2004) 426 finali

                                           Proposta għal

                                   DEĊIŻJONI TAL-KUNSILL

     dwar il-pożizzjoni tal-Komunità fi ħdan il-Kunsill ta’ Assoċjazzjoni dwar it-twettiq ta’ l-
           Artikolu 84 tal-Ftehim Ewro-Mediterranju li jwaqqaf assoċjazzjoni bejn il-
       Komunitajiet Ewropej u l-Istati Membri tagħhom minn naħa u r-Renju tal-Marokk
                                            mill-oħra

                                   (preżentata mill-Kummissjoni)

MT                                                                                                 MT
 ---pagebreak---                           MEMORANDUM TA’ SPJEGAZZJONI

     1.   Il-Ftehimiet ta’ Assoċjazzjoni jiffurmaw il-bażi ġuridika għar-relazzjonijiet bejn l-
          Unjoni Ewropea u l-pajjiżi li għandhom sehem fil-Proċess ta’ Barċellona.

     2.   Il-kumplessità teknika li qiegħda dejjem tikber tar-relazzjonijiet ta’ l-UE mal-pajjiżi
          tal-Mediterran tan-Nofsinhar, li toħroġ mit-twettiq tal-Ftehimiet Ewro-Mediterranji
          kif ukoll mit-tkomplija tas-sħubija Ewro-Mediterranja, teħtieġ li t-tħaddim ta' l-
          istituzzjonijiet ta' dawn il-Ftehimiet jadattaw irwieħhom għal dawk tal-ftehimiet
          internazzjonali l-oħra konklużi mill-UE. Sotto-Kumitati twaqqfu fi ħdan il-kumitati
          ta’ assoċjazzjoni tal-pajjiżi assoċjati l-oħra, bil-ħsieb li jkun hemm monitoraġġ tat-
          twettiq tal-prioritajiet tas-sħubija u t-tqarrib tal-leġislazzjonijiet.

     3.   Il-pajjiżi ta’ l-Ewro-Med li magħhom il-ftehimiet huma fis-seħħ, diġà qed jitolbu
          kooperazzjoni akbar fl-oqsma differenti koperti mill-ħafna dispożizzjonijiet li hemm
          fil-ftehimiet. Bħalissa, numru ta’ azzjonijiet qed isiru fuq livell reġjonali fi ħdan il-
          Proċess ta’ Barċellona filwaqt li fuq livell bilaterali, is-servizzi tal-Kummissjoni qed
          jippruvaw jissodisfaw it-talbiet ta’ dawn il-pajjiżi fil-ħin u b’mod mhux
          standardizzat. Il-Ftehim ta’ Assoċjazzjoni UE-Marokk daħal fis-seħħ fl-1 ta' Marzu
          2000 u jipprevedi t-twaqqif ta' żona ta' kummerċ ħieles bejn l-UE u l-Marokk sa
          mhux aktar tard mit-28 ta' Frar 2012. Il-gvern tal-Marokk kemm-il darba wera x-
          xewqa li jkollu statut avvanzat fir-relazzjonijiet tiegħu ma’ l-Unjoni Ewropea (“inqas
          minn sħubija, aktar minn assoċjazzjoni”). Fil-fatt, jikkunsidra li “it-twaqqif ta’ żona
          ta’ kummerċ ħieles mhuwiex għan fih innifsu”. L-għan ewlieni li jrid jintlaħaq
          jikkonsisti f’“interpenetrazzjoni akbar ta’ l-ekonomiji u s-soċjetajiet ta’ l-imsieħba u
          konverġenza istituzzjonali permezz ta’ aktar mekkaniżmi u ta’ strumenti ġuridiċi
          xierqa li għandhom isiru bi qbil komuni”.

     4.   Il-kompetenzi ta’ l-UE jwaqqfu qafas li fih ir-relazzjonijiet mal-pajjiżi Mediterranji
          jistgħu jiżviluppaw billi jittieħdu in kunsiderazzjoni l-koerenza u l-ekwilibriju
          ġenerali tal-Proċess ta’ Barċellona. Sabiex tipprovdi qafas istituzzjonali xieraq għat-
          twettiq tat-tisħiħ tal-kooperazzjoni, l-Unjoni Ewropea diġà ddeċidiet li toħloq sotto-
          kumitati tal-Kumitat ta' Assoċjazzjoni. Il-Marokk se jkun l-ewwel pajjiż tax-xatt tan-
          Nofsinhar tal-Mediterran li miegħu se jinħoloq dan il-qafas. Is-sotto-kumitati se
          jibdew jaħdmu malli l-partijiet jaqblu bejniethom dwar l-għanijiet, il-modalitajiet u l-
          programm li se jissegwa.

     5.   Il-konklużjonijiet tal-Konferenza ta’ Marsilja ta’ Novembru 2000 jsejħu għal
          għanijiet usa’ u għal relazzjonijiet aktar mill-qrib mal-pajjiżi tal-Mediterran fil-qafas
          tal-Ftehimiet ta’ Assoċjazzjoni. Dan ifisser ukoll implikazzjonijiet prattiċi għall-
          istituzzjonijiet tat-twettiq tal-ftehimiet. Il-konklużjonijiet li ħarġu minn dawn il-
          laqgħat u l-pjan ta’ azzjoni li ssawwar f’Valencia f’April 2002 jerġa’ jtenni l-impenji
          konġunti u jenfasizza l-ħtieġa u r-rieda li jissaħħu l-ħidmiet favur id-drittijiet tal-
          bniedem.

     6.   Id-Drittijiet tal-Bniedem u l-libertajiet fundamentali huma parti integrali u essenzjali
          mill-qafas li fuqu huma msejsa r-relazzjonijiet bejn l-Unjoni Ewropea u l-imsieħba
          Mediterranji tagħha, kemm fil-kuntest reġjonali tal-proċess ta’ Barċellona/tas-sħubija
          Ewro-Mediterranja u permezz ta’ l-intermedjarju tal-Ftehimiet ta’ Assoċjazzjoni

MT                                               2                                                    MT
 ---pagebreak---           bilaterali konklużi jew li jinsabu fil-proċess tan-negozjati mal-pajjiżi msieħba
          Mediterranji kollha.

     7.   F’din il-perspettiva, il-Kummissjoni tipproponi l-ħolqien formali ta’ Sotto-Kumitat
          ġdid, dak tad-Drittijiet tal-Bniedem, id-Demokratizzazzjoni u l-Iggvernar tajjeb, li
          jiżdied mal-kumitati jew gruppi li diġà hemm maħsuba jew maħluqa bil-Ftehim ta’
          Assoċjazzjoni.

     8.   Peress li hija organizzazzjoni tiegħu stess, il-Presidenza tas-Sotto-Kumitat se tkun
          immexxija, safejn għandha x’taqsam l-Unjoni Ewropea, bl-istess regoli previsti
          għall-Kumitat ta' Assoċjazzjoni. F’każ ta’ diskussjoni dwar suġġetti li mhumiex fil-
          kompetenza tal-Komunità, il-Presidenza tas-Sotto-Kumitat se tkun eżerċitata mill-
          Presidenza tal-Kunsill li tesprimi wkoll il-pożizzjoni ta’ l-Istati Membri. F’dan il-
          każ, il-Kummissjoni se tkun assoċjata bis-sħiħ mal-ħidmiet maħsuba biex
          jiddefinixxu d-direzzjoni li għandha tittieħed kif ukoll l-għanijiet li għandhom
          jintlaħqu waqt il-laqgħa tas-Sotto-Kumitat.

     9.   L-għan, is-suġġetti indirizzati mis-Sotto-Kumitat u l-modalitajiet tat-twettiq jinsabu
          fir-regoli ta’ proċedura mehmuża. Il-missjoni u r-regoli ta’ proċedura tas-Sotto-
          Kumitat ġew diskussi b’mod informali ma’ l-awtoritajiet Marokkini.

MT                                             3                                                   MT
 ---pagebreak---                                                  Proposta għal

                                           DEĊIŻJONI TAL-KUNSILL

     dwar il-pożizzjoni tal-Komunità fi ħdan il-Kunsill ta’ Assoċjazzjoni dwar it-twettiq ta’ l-
           Artikolu 84 tal-Ftehim Ewro-Mediterranju li jwaqqaf assoċjazzjoni bejn il-
       Komunitajiet Ewropej u l-Istati Membri tagħhom minn naħa u r-Renju tal-Marokk
                                            mill-oħra

     IL-KUNSILL TA’ L-UNJONI EWROPEA,

     Wara li kkunsidra t-Trattat li jistabbilixxi l-Komunità Ewropea, u b’mod partikolari t-tieni
     inċiż ta’ l-Artikolu 300(2) tiegħu,

     Wara li kkunsidra l-proposta tal-Kummissjoni1,

     Billi:

     (1)      Il-Ftehim Ewro-Mediterranju li jwaqqaf assoċjazzjoni bejn il-Komunitajiet Ewropej u
              l-Istati Membri tagħhom, minn naħa, u l-Marokk, mill-oħra, ġie konkluż fl-24 ta’
              Jannar 2000.

     (2)      L-Artikolu 84 tal-Ftehim jistipula li l-Kunsill ta’ Assoċjazzjoni jista’ jiddeċiedi dwar
              il-ħolqien ta' gruppi ta' ħidma jew organi oħra meħtieġa għat-twettiq tal-Ftehim,

     IDDEĊIEDA KIF ĠEJ:

                                               Artikolu Waħdieni

     Il-pożizzjoni li għandha tieħu l-Komunità fi ħdan il-Kunsill ta’ Assoċjazzjoni mwaqqaf mill-
     Ftehim Ewro-Mediterranju konkluż bejn il-Komunitajiet Ewropej u l-Istati Membri tagħhom
     minn naħa, u l-Marokk mill-oħra, dwar it-twettiq ta’ l-Artikolu 84 ta’ dan il-Ftehim, għandha
     tkun ibbażata fuq l-abbozz għal Deċiżjoni tal-Kunsill ta' Assoċjazzjoni mehmuż ma' din id-
     Deċiżjoni.

     Magħmula fi Brussell,

                                                    Għall-Kunsill
                                                    Il-President

     1
              ĠU C [ ] tal- [ ], p. [ ].

MT                                                    4                                                  MT
 ---pagebreak---                                                     ANNESS

                                                   Abbozz ta'

                 DEĊIŻJONI TAL-KUNSILL TA’ ASSOĊJAZZJONI UE-MAROKK

           li joħloq Sotto-Kumitat dwar “Id-Drittijiet tal-Bniedem, id-demokratizzazzjoni u l-
                                           iggvernar tajjeb”.

     Il-Kunsill ta' Assoċjazzjoni UE-Marokk,

     Wara li kkunsidra l-Ftehim Ewro-Mediterranju li jwaqqaf assoċjazzjoni bejn il-Komunitajiet
     Ewropej u l-Istati Membri tagħhom, minn naħa, u r-Renju tal-Marokk, mill-oħra

     Billi:

     (1)       It-twaqqif ta’ żona ta’ kummerċ ħieles bejn l-Unjoni Ewropea u l-Marokk sa mhux
               aktar tard mit-28 ta’ Frar 2012.

     (2)       Il-kumplessità teknika li qiegħda dejjem tikber tar-relazzjonijiet ta’ l-UE mal-pajjiżi
               tal-Mediterran tan-Nofsinhar, li toħroġ mit-twettiq tal-Ftehimiet Ewro-Mediterranji kif
               ukoll mit-tkomplija tas-sħubija Ewro-Mediterranja.

     (3)       Il-monitoraġġ tat-twettiq tal-prioritajiet tas-sħubija u t-tqarrib tal-leġislazzjonijiet. Il-
               kompetenzi ta’ l-UE jwaqqfu qafas li fih ir-relazzjonijiet mal-pajjiżi Mediterranji
               jistgħu jiżviluppaw billi jittieħdu in kunsiderazzjoni l-koerenza u l-ekwilibriju ġenerali
               tal-Proċess ta’ Barċellona.

     (4)       Sabiex tipprovdi qafas istituzzjonali xieraq għat-twettiq tat-tisħiħ tal-kooperazzjoni, l-
               Unjoni Ewropea diġà ddeċidiet li toħloq Sotto-Kumitati tal-Kumitat ta' Assoċjazzjoni.

     (5)       Id-Drittijiet tal-Bniedem u l-libertajiet fundamentali huma parti integrali u essenzjali
               mill-qafas tar-relazzjonijiet bejn l-Unjoni Ewropea u l-imsieħba Mediterranji tagħha.

     L-Artikolu 84 tal-Ftehim jistipula li jistgħu jinbdew gruppi ta’ ħidma jew organi meħtieġa
     għat-twettiq tal-Ftehim,

     IDDEĊIEDA KIF ĠEJ:

                                               Artikolu Waħdieni

     Is-Sotto-Kumitat għad-Drittijiet tal-Bniedem, id-Demokratizzazzjoni u l-Iggvernar tajjeb
     huwa hawnhekk imwaqqaf fi ħdan il-Kumitat ta’ Assoċjazzjoni UE-Marokk u r-regoli ta’
     proċedura tiegħu mehmuża huma hawnhekk adottati.

     Is-Sotto-Kumitat jaħdem taħt l-awtorità tal-Kumitat ta’ Assoċjazzjoni u jrid jirraporta lilu
     wara kull laqgħa. Is-Sotto-Kumitat m’għandux setgħa li jieħu deċiżjonijiet.

     Il-Kumitat ta’ Assoċjazzjoni jieħu l-miżuri kollha l-oħra meħtieġa sabiex jiżgura li dan
     jaħdem sew u jinforma b’dan lill-Kunsill ta' Assoċjazzjoni.

MT                                                      5                                                      MT
 ---pagebreak---      Din id-Deċiżjoni tidħol fis-seħħ fil-jum li fih tiġi adottata.

     Magħmula fi

     Mill-Kunsill ta’ Assoċjazzjoni

MT                                                    6               MT
 ---pagebreak---                                                 ANNESS 1

                                           Regoli ta’ Proċedura

                                    Sotto-Kumitat UE-Marokk Nru 7

                         Drittijiet tal-Bniedem, Demokrazija u Ggvernar tajjeb

     1.       Għamla u presidenza

     Is-Sotto-Kumitat huwa magħmul minn rappreżentanti tal-Kummissjoni Ewropea u
     rappreżentanti tal-gvern tal-Marokk u l-presidenza tiegħu talterna bejn iż-żewġ naħat. L-Istati
     Membri huma mgħarrfa u mistiedna għal-laqgħat tas-Sotto-Kumitat. Għal dak li għandu
     x’jaqsam ma’ l-Unjoni Ewropea, f’każ ta’ diskussjoni fuq suġġetti li mhumiex fil-kompetenza
     tal-Komunità, il-Presidenza tas-Sotto-Kumitat se tkun eżerċitata mill-Presidenza tal-Kunsill li
     jesprimi wkoll il-pożizzjoni ta’ l-Istati Membri. F’dan il-każ, il-Kummissjoni se tkun
     assoċjata bis-sħiħ mal-ħidmiet maħsuba biex jiddefinixxu d-direzzjoni li għandha tittieħed kif
     ukoll l-għanijiet li għandhom jintlaħqu waqt il-laqgħa tas-Sotto-Kumitat.

     2.       Rwol

     Is-Sotto-Kumitat jaħdem taħt l-awtorità tal-Kumitat ta’ Assoċjazzjoni u jrid jirraporta lilu
     wara kull laqgħa. Is-Sotto-Kumitat m’għandux il-poter li jieħu deċiżjonijiet. Madanakollu
     huwa għandu l-poter li jagħmel proposti lill-Kumitat ta’ Assoċjazzjoni.

     3.       Suġġetti

     Is-Sotto-Kumitat għandu jeżamina t-twettiq tal-Ftehim ta’ Assoċjazzjoni fl-oqsma mniżżla
     hawn taħt. Partikolarment, huwa jevalwa l-progress f‘dak li għandu x’jaqsam mat-tqarrib, it-
     twettiq u l-applikazzjoni tal-leġislazzjonijiet. Fejn meħtieġ, għandha tiġi diskussa l-
     kooperazzjoni fil-qasam ta’ l-amministrazzjoni pubblika. Is-Sotto-Kumitat jevalwa l-progress
     milħuq u jeżamina l-problemi kollha li jistgħu jinqalgħu fl-oqsma mniżżla hawn taħt u
     jissuġġerixxi miżuri li jistgħu eventwalment jiġu adottati.

     3. a -    Ir-regola tad-dritt, iggvernar tajjeb u demokrazija, li minnhom b’mod partikolari:
               tisħiħ tad-demokrazija u tar-regola tad-dritt; l-indipendenza tal-ġustizzja u l-aċċess
               għaliha

     3. b -    Ir-ratifika u t-twettiq tal-konvenzjonijiet internazzjonali ewlenin fil-qasam tad-
               drittijiet tal-bniedem u l-libertajiet fundamentali, kif ukoll il-protokolli li għandhom
               x'jaqsmu mal-konvenzjonijiet in kwistjoni

     3. c -    Kapaċità amministrattiva u istituzzjonijiet nazzjonali

     Din il-lista mhijiex eżawrjenti, u suġġetti oħra relevanti, inkluż kwistjonijiet orizzontali bħall-
     istatistika jistgħu jiżdiedu mill-Kumitat ta' Assoċjazzjoni, b'mod partikolari f'dak li għandu
     x'jaqsam ma' l-applikazzjoni tal-programm reġjonali.

     Laqgħa tas-Sotto-Kumitat tista’ tiddiskuti suġġetti li għandhom x’jaqsmu ma’ wieħed, aktar
     jew l-oqsma kollha mniżżla hawn fuq.

MT                                                   7                                                     MT
 ---pagebreak---      4.     Segretarjat

     Uffiċjal tal-Kummissjoni Ewropea u uffiċjal tal-Gvern tal-Marokk għandhom ikunu segretarji
     permanenti tas-Sotto-Kumitat b'mod konġunt.

     Il-komunikazzjoni kollha li għandha x’taqsam mas-Sotto-Kumitat tiġi mgħoddija lis-segretarji
     tas-Sotto-Kumitat.

     5.     Laqgħat

     Is-Sotto-Kumitat għandu jiltaqa’ kull meta meħtieġ skond iċ-ċirkostanzi. Laqgħa tista’
     tissejjaħ fuq bażi ta’ talba minn naħa jew minn oħra, li titwassal mis-segretarju/segretarja
     kkonċernat/kkonċernata, li jgħaddi/tgħaddi t-talba lin-naħa l-oħra. Sa minn meta tasal it-talba
     għal laqgħa tas-Sotto-Kumitat, is-segretarju/segretarja tan-naħa l-oħra se jwieġeb/twieġeb fi
     żmien 15-il ġurnata ta’ xogħol.

     F’każ ta’ emerġenza partikolari, is-Sotto-Kumitat jista’ jissejjaħ fi żmien iqsar jekk iż-żewġ
     naħat jaqblu. It-talbiet kollha sabiex jissejħu laqgħat għandhom isiru bil-miktub.

     Kull laqgħa tas-Sotto-Kumitat issir fid-data u l-post li dwarhom kien hemm qbil miż-żewġ
     naħat.

     Il-laqħat għal kull naħa jissejħu mis-segretarju/segretarja kkonċernat/kkonċernata bi qbil mal-
     President. Qabel kull laqgħa, il-President jiġi nfurmat mill-għamla maħsuba tad-delegazzjoni
     ta’ kull naħa.

     Jekk iż-żewġ naħat jaqblu, is-Sotto-Kumitat jista’ jistieden lil xi esperti għal-laqgħat tagħhom
     sabiex dawn jipprovdu tagħrif speċifiku.

     6.     Aġenda tal-laqgħat

     It-talbiet kollha għal punti li għandhom jiddaħħlu fl-aġenda tas-Sotto-Kumitat għandhom
     jingħaddu lis-segretarji tas-Sotto-Kumitat.

     Aġenda provviżorja ssir mill-President għal kull laqgħa. L-aġenda tiġi mgħoddija lin-naħa l-
     oħra mis-segretarju/a tas-Sotto-Kumitat sa mhux aktar tard minn għaxart ijiem qabel il-bidu
     ta' kull laqgħa.

     L-aġenda provviżorja tinkludi l-punti li għalihom is-segretarji jkunu rċivew talba sabiex dawn
     ikunu inklużi fl-aġenda sa mhux aktar tard minn ħmistax-il jum qabel il-bidu ta’ laqgħa.
     Dokumentazzjoni relatata għandha tiġi rċevuta miż-żewġ naħat mill-inqas sebat ijiem qabel il-
     laqgħa. Sabiex jittieħdu in kunsiderazzjoni każijiet partikolari u/jew urġenti, dawn id-dati ta’
     l-għeluq jistgħu jitqassru wara qbil miż-żewġ naħat.

     Is-Sotto-Kumitat irid jaqbel fuq l-aġenda fil-bidu ta’ kull laqgħa.

     7.     Minuti

     Il-minuti jittieħdu u jsir qbil dwarhom miż-żewġ segretarji wara kull laqgħa. Kopja tal-minuti,
     inkluż il-proposti tas-Sotto-Kumitat jiġu mgħoddija mis-segretarji tas-Sotto-Kumitat lis-
     segretarji u lill-President tal-Kumitat ta’ Assoċjazzjoni.

MT                                                   8                                                  MT
 ---pagebreak---      8.    Pubbliċità

     Sakemm ma jkunx ġie deċiż mod ieħor, il-laqgħat tas-Sotto-Kumitat ma jkunux pubbliċi u
     dak li jintqal ma jsirx pubbliku.

MT                                             9                                              MT
 ---pagebreak---                                                                                               Fiche/04/
                        FICHE FINANCIÈRE
                                                                                              DATE: 12.3.04

     1.     LIGNE BUDGÉTAIRE :                                                                CREDITS:

     2.     INTITULE:
            Création du sous-comité « Droits de l’homme, démocratie et gouvernance dans le cadre de l’Accord
            d’association entre la Communauté européenne et ses États membres, d'une part, et le Royaume du
            Maroc, d'autre part.

     3.     BASE JURIDIQUE :
            Article 84 de l’Accord d’association entre l’UE et le Maroc

     4.     OBJECTIFS :
           Création du sous-comité « Droits de l’homme, démocratie et gouvernance »
     5.    INCIDENCE FINANCIÈRE                           PÉRIODE DE         EXERCICE          EXERCICE
                                                            12 MOIS       FINANCIER EN         FINANCIER
                                                                               COURS            SUIVANT
                                                            (millions            2004               2005
                                                             d'euros)     (millions d'euros) (millions d'euros)
     5.0   DÉPENSES À LA CHARGE
           -        DU BUDGET CE                                                  n/a                n/a
           (RESTITUTIONS/INTERVENTIONS)
           -        DES BUDGETS NATIONAUX
           -        D'AUTRES SECTEURS
     5.1   RECETTES
           -        RESSOURCES PROPRES CE
           (PRÈLÈVEMENTS/DROITS DE DOUANE)
           -        NATIONALES
                                                             2005            2006            -            -
     5.0.1 PRÉVISIONS DES DÉPENSES                                                           -            -
     5.1.1 PRÉVISIONS DES RÉCETTES                                                           -            -
     5.2   MODE DE CALCUL:

     6.0 LE PROJET PEUT-IL ÊTRE FINANCÉ PAR DES CRÉDITS INSCRITS AU
         CHAPITRE CONCERNÉ DU BUDGET ORDINAIRE?                                                              OUI
     6.1 LE PROJET PEUT-IL ÊTRE FINANCÉ PAR DES TRANSFERTS ENTRE CHAPITRES
         DU BUDGET ORDINAIRE?                                                                                OUI
     6.2 UN BUDGET SUPPLÉMENTAIRE SERA-T-IL-NÉCESSAIRE?                                                      NON
     6.3 CRÉDITS À INSCRIRE DANS LES BUDGETS FUTURS?                                                         NON
     OBSERVATIONS:

     Les réunions du sous-comité se tiendront alternativement à Bruxelles et au Maroc. En ce qui concerne les
     réunions qui auront lieu à Bruxelles, on n’envisage pas des coûts additionnels à ceux des réunions internes (pas
     d’interprétation et pas de déjeuner). En ce sui concerne les réunions qui, auront lieu au Maroc, les coûts de
     mission seront couverts par la programmation de chaque DG tenu compte que les réunions du sous-comité se
     teindra en principe en même temps que d’autres réunions prévues en calendrier

MT                                                          10                                                          MT